Падчас свята ў Неглюбскай школе была наладжана выстаўка сурвэтак, ручнікоў, вытканых на ўроках працы вучнямі 5-9 класаў гэтай школы. Ткуць не толькі дзяўчаты, але і хлопцы. Вольга Гаўрыленка, вучаніца 11 класа, Юля Суглоб, Ліза Шанёнак — вучаніцы 8 класа прадэманстравалі неглюбскі строй (дзявочы і жаночы касцюмы). Кожнай з іх хацелася, каб на галаве быў прыгожы “кубак” з лентамі-“строчкамі”, які, на самой справе, насілі толькі дзяўчаты на вясковых “ігрышчах”. Дзяўчаты нагадалі аб назвах прадметаў адзення, упрыгожванняў.